2020. gada 18. jūnijā Rīkojums Nr. 321

Rīgā (prot. Nr. 41 18. §)

**Par Latvijas Universitātei piederošā nekustamā īpašuma pārņemšanu valsts īpašumā**

1. Ņemot vērā, ka Latvijas Universitātes īpašumā nodotais nekustamais īpašums netiek izmantots Ministru kabineta 2013. gada 30. jūlija rīkojuma Nr. 347 "Par valsts nekustamo īpašumu nodošanu Latvijas Universitātes īpašumā" 1.9. apakšpunktā minētās funkcijas īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā un nodot Satiksmes ministrijas valdījumā nekustamo īpašumu (nekustamā īpašuma kadastra Nr. 0100 054 0162) – zemes vienību (zemes vienības kadastra apzīmējums 0100 054 0115) 0,0262 ha platībā – Rīgā.

2. Satiksmes ministrijai īpašuma tiesības uz šā rīkojuma 1. punktā minēto nekustamo īpašumu normatīvajos aktos noteiktajā kārtībā nostiprināt zemesgrāmatā uz valsts vārda Satiksmes ministrijas personā un vienlaikus dzēst Rīgas pilsētas zemesgrāmatas nodalījuma Nr.  100000529584 II daļas 2. iedaļas 1.1. ierakstu.

Ministru prezidents A. K. Kariņš

Satiksmes ministrs T. Linkaits